data.title: Poble Lliure es despenja de la direcció de la CUP
data.context: Poble Lliure ha decidit d'apartar-se dels òrgans de direcció nacional de la CUP, tot i que garanteix que continua defensant-ne el projecte polític. Ho han dit a VilaWeb fonts de Poble Lliure, que expliquen d'aquesta manera la seva absència al nou secretariat nacional de la CUP. De les quinze persones que l'ocupen, no n'hi ha cap que tingui carnet de Poble Lliure, i n'hi ha quatre (set, si es compten els suplents) que són militants d'Endavant OSAN, l'altra ànima de l'esquerra independentista. El procés de renovació del secretariat nacional va començar al juliol, quan a l'assemblea organitzativa de Celrà es va aprovar de formar un grup per a bastir una candidatura de consens. Aquest grup, anomenat Equip 50/60, perquè l'havien de conformar entre cinquanta i seixanta militants (tot i que al final s'hi van apuntar més de noranta), es va constituir amb les propostes de les assemblees territorials de la CUP. Segons que explica una participant de l'Equip 50/60, tots els militants que hi participaven i van demanar de presentar-se al secretariat van poder fer-ho, un pas que no va fer cap militant de Poble Lliure.
data.text: dels òrgans de direcció nacional de la CUP
data.id: P_96_C_96_Q1
data.question: D'on s'ha apartat Poble Lliure?
data.text: al juliol
data.id: P_96_C_96_Q2
data.question: Quan va començar el procés de renovació del secretariat nacional?
data.text: bastir una candidatura de consens
data.id: P_96_C_96_Q3
data.question: Quin era l'objectiu de l'Equip 50/60?